Audla mõis

Audla mõis (saksa keeles Hauküll) oli rüütlimõis Saaremaal Pöide kihelkonnas. Nüüdisajal jääb mõis Saare maakonna Saaremaa valla territooriumile. 
pisi|Audla mõisa peahoone 2005. aastal|300x300px
Ajalugu

1464. aastal läänistas ordumeister Johann von Mengede Hauckulli mõisa Jacob Swartele. 16. sajandi keskel, oli Audla mõis Koluvere linnusepealiku Andreas Molleri (surn. 1569) valdusesEssen, Nicolai von: Genealogisches Handbuch der Oeselschen Ritterschaft, Reprint der Ausg. Tartu 1935, Hannover-Döhren, 1971, seite 398 Aastail 1623–1806 kuulus mõis Vietinghoffidele.
pisi|176x176px|Buhrmeisteri suguvõsa aadlivapp|vasakul

Audla mõisa osa oli ka Kuke mõis, mis eraldati 1731. aastal Audlast, kuid hiljem liideti uuesti AudlagaJõe küla Saare maakonnas Saaremaa vallas, kohalikus pruugis Jöö, eki.ee (vaadatud 12.02.2026).

1806. aastast kuni 1919. aasta võõrandamiseni kuulus Audla mõis Buhrmeisteritele. Mõisa viimane omanik oli Karl von Buhrmeister.

1914. aastal kuulus mõisale 1182,23 hektarit mõisamaad, 1087,68 ha talumaad, Ollamäe kõrvalmõis, Levala küla, Kuke kõrts. 1909. aastal kuulus mõis Laimjala valda, 1939. aastal kuulus endine mõisasüda uude Laimjala valda.

Mõisaansambel
pisi|Audla mõisa varemed 2024. aastal|300x300px
Mõisa ühekorruseline varaklassitsistlik peahoone on ehitatud 1805. aastal. Hoone valmimisajale viitavad eeskoja seina müüritud raidtahvlid. Poolkelpkatusega hoone eripäraks on erakordselt kõrge esimene korrus ja kolm ovaalsaali. Fassaadi ilmestab kolme akna laiune pealeehitis, millel on ovaalaknaga kolmnurkfrontoon.

Vähesed kõrvalhooned ei asunud mitte peahoone läheduses, vaid sellest 150–200 meetrit lõuna pool, teisel pool väheldast teed omaette kompleksina.

Pärast mõisa võõrandamist kolis 1921. aastalLeht 2, Meie Maa (1919-1944), 12 mai 1931 mõisa peahoonesse Laimjala valla Audla koolTõnu Veldre, Kui Audla mõisas tegutses kool, Saarte Hääl, 4. mai 2024, mis tegutses seal 1970. aastateni. Audla algkoolis õppis Arnold RüütelPresident Arnold Rüütel – 90 aastat Eesti elu, May 11, 2018
Estonian Life No. 19 2018. Hiljem seisis hoone tühjalt ja lagunes. Tänapäeval on hoone eraomanduses, kuid seisab tühjalt ja laguneb edasi.

Vaata ka
Eesti mõisate loend
 Viited 

Kirjandus
Saaremaa. Maateaduslik, majanduslik ja ajalooline kirjeldus. Toim. A. Luha. Tartu: Eesti Kirjanduse Seltsi kirjastus, 1933. Lk 706-707 .

Välislingid
Audla mõis Kultuurimälestiste riiklikus registris

Kategooria:Buhrmeistrite mõisad
Kategooria:Saaremaa mõisad
Kategooria:Saaremaa vald
Kategooria:Pöide kihelkond
Kategooria:Vietinghoffide mõisad